C 100/18
HR
Službeni list Europske unije
16.3.2023.
2.3 Prema podacima Europske komisije žene predstavljaju oko 52 % ukupnog stanovništva Europe, no čine 34,4 % samozaposlenih osoba i 30 % poduzetnika u start-up poduzećima (3).
2.4 Timovi koje su osnovali isključivo muškarci dobivaju gotovo 92 % ukupnog rizičnog kapitala uloženog u Europi.
Kad je riječ o financiranju, u početnoj fazi samo 1 % financijskih sredstava dospije poduzećima kojima su na čelu žene, a u kasnijim fazama to nikad ne prelazi 30 % iako je utvrđeno da timovi koje su osnovale žene i mješoviti timovi ostvaruju bolje rezultate od timova koje su osnovali muškarci (4) (5) (6) (7).
2.5 U ožujku 2017.
OECD je izvijestio da u svim zemljama, osim u Sjedinjenim Američkim Državama, Meksiku, Grčkoj i Indoneziji, žene puno rjeđe nego muškarci navode da imaju pristup financiranju potrebnom za pokretanje poslovanja.
Ta rodna neravnopravnost može se povezati s tim da žene imaju manje iskustva i da posluju u iznimno konkurentnim sektorima niskog rasta, kao i s rodno pristranim ocjenjivanjem kreditne sposobnosti i rodnim predrasudama pri evaluaciji ulaganja.
Žene usto često sputava ograničeniji pristup osnovnim financijskim uslugama (npr. tekući i štedni računi) (8).
Nadalje, samozaposlene žene češće zaziru od kreditiranja nego samozaposleni muškarci.
2.6 Prema Strategiji Europske komisije za rodnu ravnopravnost za razdoblje 2020. – 2025., samo su 10 % donositelja odluka u društvima rizičnog i privatnog kapitala žene iako su u nekim privatnim fondovima, koji se izjašnjavaju kao rodno osviješteni, 72 % partnera žene.
Podaci ukazuju na to da u prosjeku 85 % glavnih partnera društava rizičnog kapitala čine muškarci, a samo 15 % žene.
Ako su žene partneri, obično je riječ o manjim fondovima.
2.7 Pandemija COVID-a 19 povećala je rodnu i ekonomsku nejednakost.
S društvenog i gospodarskog aspekta jasno se vide razlike u učinku koronavirusa s obzirom na rod.
Pandemija COVID-a 19 ujedno je utjecala i na pristup žena financiranju.
Podaci za Europu nisu dostupni, no Sjedinjene Američke Države čak su bile suočene s povećanjem već postojeće rodne neravnopravnosti u financiranju rizičnim kapitalom za start-up poduzeća kojima su na čelu žene (9).
2.8 Osviještenost o ulaganju s rodnom dimenzijom globalno se sve više povećava.
Europski investicijski ekosustav za poduzetnice i osnivačice ipak je i dalje rascjepkan i nedostaje mu sustavan i strateški naglasak na rodnoj dimenziji (10).
Rijetki su posebni fondovi za rodnu ravnopravnost i te inicijative ne uspijevaju privući više poduzetnica.
Oko 50 % financijskih sredstava u Europskoj uniji čini novac poreznih obveznika.
Zajedničko nastojanje na razini EU-a da se stvori rodno osvješteniji i ravnopravniji ekosustav financiranja, uz praćenje tijekom cijelog procesa osnivanja poduzeća, može dovesti do konsenzusa i pomoći prevladati prepreke na putu prema promjenama.
2.9 Kad je riječ o ulaganju s rodnom dimenzijom, treba osvijestiti postojanje intersekcionalnosti s drugim nejednakostima koje dodatno utječu na pristup financiranju, na primjer žene s invaliditetom, žene s niskim socioekonomskim statusom, mlade žene, žene migrantskog podrijetla ili intersekcionalnost sa spolnom orijentacijom, rasom itd.
(3) (4) (5) (6) (7) (8) (9) (10)
https://www.eib.org/attachments/thematic/why_are_women_entrepreneurs_missing_out_on_funding_en.pdf.
Eurostat i Europska komisija.
The State of European Tech 2020 (Stanje europskog tehnološkog sektora 2020.), Atomico 2020.
Why are women entrepreneurs missing out on funding?
Reflections and considerations – Executive summary (Zašto su poduzetnice izostavljene iz financiranja?
Osvrti i razmatranja – Sažetak) (eib.org).
Funding women entrepreneurs: How to empower growth (Financiranje poduzetnica: kako osnažiti rast), 2020.
https://europeanwomeninvc.idcinteractive.net/8/.
COSME Programme Call for Proposals Encouraging community building around the issue of women entrepreneurship – Management and running of the WEgate platform (Poziv na podnošenje prijedloga u okviru programa COSME – Poticanje izgradnje zajednice za pitanje ženskog poduzetništva – Upravljanje i vođenje platforme WEgate).
Women-Led Startups Received Just 2,3 % of VC Funding in 2020 (Start-up poduzeća kojima su na čelu žene dobila su 2020. samo 2,3 % financiranja rizičnim kapitalom) (hbr.org).
UN Women (2021.)
Investment with a gender lens in Europe (Ulaganje s rodnom dimenzijom u Europi).